《天祐元年以右拾遗使册闽王而作》
唐代·翁承赞

蓬莱宫阙晓光匀，红案舁麻降紫宸。鸾奏八音谐律吕，

凤衔五色显丝纶。萧何相印钧衡重，韩信斋坛雨露新。

得侍丹墀官异宠，此身何幸沐恩频。

作者简介：翁承赞(859～932) 字文尧（一作文饶），晚年号狎鸥翁，莆阳兴福里竹啸庄（今北高镇竹庄村）人。翁氏为礼乐名家，东南茂族，其先京兆人也。曾祖何，官检校右散骑常侍；祖则，官大理司直；父巨隅，荣王府咨议参军，赠光禄少卿，累迁少府监，居兴福里，见其地“前有海水朝宗，后有竹林环荫”，遂名其乡“竹啸翁庄”。